- Hindi News
- National
- विधायक कैलाश का आरोप: अवैधखनन पर विभाग ने नहीं की कार्रवाई, अफसर हुए निरुत्तर
विधायक कैलाश का आरोप: अवैधखनन पर विभाग ने नहीं की कार्रवाई, अफसर हुए निरुत्तर
जिलाविकास समन्वय एवं निगरानी समिति (दिशा) की बैठक में बायतु विधायक कैलाश चौधरी ने अवैध खनन का मुद्दा उठाते हुए कहा कि जिलेभर में अवैध खनन बदस्तूर जारी है और विभाग ने एक भी कार्रवाई की है तो बताए। खनन क्षेत्र में पर्यावरण संरक्षण के नियमों की धज्जियां उड़ाई जा रही है। कहीं पर पौधरोपण नहीं किया जा रहा है।
इस पर खान विभाग के अफसर निरुत्तर रहे। सांसद कर्नल सोनाराम चौधरी ने कहा कि नर्मदा परियोजना में रामसर क्षेत्र में जलाशय बनाए जा रहे हैं और तीन साल से पाइप लाइन नहीं बिछाई है। इस प्रोजेक्ट में देरी क्यूं हो रही है। पीएचईडी के एसई नेमाराम परिहार ने बताया कि टेंडर लेने वाली फर्म काम नहीं कर पाई है। यह मामला उच्च स्तर के अधिकारियों का है। कर्नल ने कहा कि आप इसमें रूचि लेकर प्रोजेक्ट को पूरा करवाओ। कोनरा सरपंच शाकर खां ने आरओ प्लांट का मुद्दा उठाते हुए कहा कि जिलेभर में करोड़ों रुपए खर्च कर लगाए आरओ प्लांट नकारा साबित हो रहे हैं। इसकी जगह पर ट्यूवबेल पाइप लाइनों का काम करते तो लोगों को राहत मिल सकती थी। गालाबेरी सरपंच ने कहा कि बैंक के वीसी लोगों से खाता खुलवाने के लिए पैसे ले रहे हैं। इस मामले की जांच की जाए। करीब दो घंटे चली बैठक में केंद्र सरकार की योजनाओं की समीक्षा करने के साथ काम की रफ्तार में तेजी लाने के अफसरों को निर्देश दिए। सांसद ने कहा कि विभिन्न 29 योजनाओं के लिए दिशा को पूर्ण प्रशासनिक शक्तियां प्रदत हैं। प्रधानमंत्री फसल बीमा योजना पर चर्चा करते हुए कहा कि किसानों को समय पर क्लेम का भुगतान हो इसकी समयबद्घता निर्धारित की जाएं। इसमें यदि टाइम लाईन पेमेंट नहीं किया जाए तो संबंधित के विरूद्व कार्यवाही की जानी चाहिए। डिजिटल इंडिया के तहत प्रत्येक ग्राम पंचायत मुख्यालय पर दूरसंचार सेवा उपलब्ध कराने के लिए बीएसएनएल अधिकारियों को आवश्यक कार्यवाही के निर्देश दिए।
बायतू विधायक कैलाश चौधरी ने कहा कि सभी पंचायत समिति मुख्यालयों पर कौशल विकास संबंधित प्रशिक्षण शिविर संचालित किए जाए। कलेक्टर सुधीर शर्मा ने जिले में भारत सरकार द्वारा संचालित योजनाओं में प्रगति की जानकारी दी। उन्होंने अधिकारियों को दिशा की बैठक के दौरान उठने वाले विभिन्न मुद्दों पर आवश्यक कार्यवाही कर पालना रिपोर्ट भिजवाने के निर्देश दिए। जिला परिषद के मुख्य कार्यकारी अधिकारी एम.एल.नेहरा ने विकास योजनाओं की जानकारी देते हुए बताया कि प्रधानमंत्री ग्रामीण आवास योजना के तहत जीयो टेगिंग कराई जा रही है। स्वच्छ भारत मिशन के तहत बाड़मेर जिले की समस्त ग्राम पंचायतों को दिसंबर 2017 तक खुले में शौच से मुक्त कराने की कार्य योजना की जानकारी दी।
बाड़मेर. कलेक्ट्रेट सभागार में बैठक लेते सांसद कर्नल सोनाराम चौधरी।
tgl_Latn sot_Latn hin_Deva hin_Deva hin_Deva hin_Deva hin_Deva bho_Deva